KURZUS: Kereskedelmi ismeretek

MODUL: II. modul: Külkereskedelmi ismeretek

8. lecke: Fizetési módok és eszközök a külkereskedelemben

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy figyelmesen olvassa át a "Fizetési módok és eszközök a külkereskedelemben" című fejezetet.
(4. sz. melléklet)
A lecke a külkereskedelmi szerződések kulcskérdésével, a fizetési mód és eszközében történő megállapodás kérdéseivel foglalkozik. A lecke viszonylagos terjedelmessége miatt, javasoljuk, hogy először nézze át a teljes lecke tartalmát, majd pedig két részletben dolgozza fel a tananyagot, készítsen jegyzeteket
Fogalmak, összefüggések
váltó, (a Genfi Egyezmény szerint); idegen váltó, saját váltó csekk, (törvényességi kellékei) csekktípusok; csekk-kártya, hitelkártya bankátutalás (SWIFT rendszer) előrefizetés, okmányos meghitelezés, (UCP 500) akkreditív definíciója; akkreditív jogviszonyok csoportjai (megbízó - nyitó bank között; nyitó bank - kedvezményezett között; akkreditívben közreműködő bankok közötti jogviszonyok) okmányvizsgálatok, akkreditív legfontosabb feltételei bankgarancia, okmányos beszedvény (URC); alaptípusai: sima-, és vinkulált okmányos inkasszó látraszóló inkasszó, halasztott fizetésű okmányos inkasszó, kereskedelmi vagy céghitel, nyitva szállítás
Tevékenységek
A lecke tanulása során kövesse az alábbi utasításokat, végezze el a feladatokat, amelyek segítségével képes lesz a követelmények teljesítésére.
Olvassa el figyelmesen a kijelölt tananyagot, először egészben, majd részleteiben. Készítsen vázlatot a fogalmak, összefüggésekben megjelöltek alapján. Ismerje a váltó kialakulásának okait, a Genfi Egyezmény szerinti szabályozást, és tudja értelmezni a váltónak két formáját idegen váltó, saját váltó és tudja ezek "kellékeit" jellemezni. Tudja meghatározni, hogy mit fejez ki a csekk, ismerje törvényességi kellékeit Ismerje a csekktípusokat; csekk-kártya, hitelkártya és azok jellemzőit Ismerje a bankátutalás formáit, a SWIFT rendszer alapján Ismerje az előrefizetés előnyeit, alkalmazási gyakorlatát, Ismerje a kockázati problémák áthidalására létrejött okmányos meghitelezési mód jellemzőit, (az okmányos meghitelezésekre vonatkozó egységes szabályok és szokványok UCP; UCP 500) Tudja definiálni az akkreditív fogalmát; Ismerje az akkreditív jogviszonyok csoportjait (megbízó - nyitó bank között; nyitó bank - kedvezményezett között; akkreditívben közreműködő bankok közötti jogviszonyok) Tudja, hogy mit jelent a gyakorlatban az ésszerű gondossággal történő okmányvizsgálat, és ez milyen döntési lehetőségeket jelent a nyitó bank számára Ismerje, hogy milyen tényezők tartoznak az akkreditív legfontosabb feltételei közé, Tudja, hogy mit jelent a bankgaranciával fedezett fizetési ígéret, Tudja, hogy mit jelent az okmányos beszedvény (URC) fizetési mód ; Ismerje alaptípusainak, a sima-, és vinkulált okmányos inkasszó, továbbá a látraszóló inkasszó, halasztott fizetésű okmányos inkasszó jellemzőit Tudja meghatározni, hogy mit nevezünk kereskedelmi vagy céghitelnek, típusait jellemezni, Ismerje, hogy mit takar a nyitva szállítás fizetési mód, kinek kedvező/kedvezőtlen
Követelmények
A leckét akkor sikerült megfelelően elsajátítania, ha Ön képes
az előzőekben bemutatott fogalmakat, jellemzőket pontosan meghatározni, a Genfi Egyezmény szerinti szabályozás alapján jellemezni a váltónak két formáját idegen váltó, saját váltó és tudja ezek "kellékeit" felsorolni, meghatározni, hogy mit fejez ki a csekk, és azok törvényességi kellékeit jellemezni, felsorolni a csekktípusokat; csekk-kártya, hitelkártya és azokat jellemzői alapján felismerni, a bankátutalás formáit, a SWIFT rendszer alapján meghatározni/megnevezni az előrefizetés előnyeit, alkalmazási gyakorlatát megfogalmazni, meghatározni az UCP 500 jelentését, az akkreditív fogalmát; megnevezni az akkreditív jogviszonyok csoportjait (megbízó - nyitó bank között; nyitó bank - kedvezményezett között; akkreditívben közreműködő bankok közötti jogviszonyok), megfogalmazni, hogy mit jelent a gyakorlatban az ésszerű gondossággal történő okmányvizsgálat, és ez milyen döntési lehetőségeket jelent a nyitó bank számára felsorolni, hogy milyen tényezők tartoznak az akkreditív legfontosabb feltételei közé, jellemzői alapján meghatározni, hogy mit jelent a bankgaranciával fedezett fizetési ígéret, jellemzői alapján meghatározni, hogy mit jelent az okmányos beszedvény (URC) fizetési mód; felismeri alaptípusainak, a sima-, és vinkulált okmányos inkasszó, továbbá a látraszóló inkasszó, halasztott fizetésű okmányos inkasszókat jellemzőik alapján pontosan meghatározni, hogy mit nevezünk kereskedelmi vagy céghitelnek, típusait jellemezni, meghatározni, hogy mit takar a nyitva szállítás, mint fizetési mód, kinek kedvező/kedvezőtlen

| Önellenőrző kérdések
1. A fizetési mód időpontja szerint lehet:
| Az áruszállítást követő,
| Előrefizetés,
| Az áruszállítást megelőző,
| Nyitvaszállítás,
| Az áruszállítással egyidejű.
2. A fizetési eszköz lehet:
| Fizetési ígéret,
| Áru,
| Váltó.
3. A váltó lehet:
| Csere váltó,
| Idegen váltó,
| Különleges váltó.
4. Mi az UCP 500:
| Minőségi tanúsítvány,
| a Nemzetközi Kereskedelmi Kamara kiadványa,
| az okmányos meghitelezésre vonatkozó szabályok.